钦定古今图书集成/明伦汇编/闺媛典/第201卷 > 吴刚妻陈氏
## 钦定古今图书集成/明伦汇编/闺媛典/第201卷 > 吴刚妻陈氏

按《常熟县志》：陈氏，吴刚妻。年二十一而刚没，遗腹生
子宇。越十三年，翁没，家难群起，陈曰：“彼谓嫠妇不出
闺耳。”某攘田，某据宅控之有司，三勘皆白。从伯诬刚
无子，陈携宇鸣鼓告县伯遁去。又尝充巨繇，身受桁
杨。后里党欲举其节，陈曰：“我百苦尽尝，丑辱莫掩，何
举为？”年六十六卒。